ZUZKA ŠULAJOVÁ

PRÁVO KRVI A ŽELEZA

Ukážka z elektronickej knihy

Zuzka Šulajová

PRÁVO KRVI A ŽELEZA

Vyšlo vo Vydavateľstve TATRAN, Bratislava 2022 ako 5369. publikácia a 148. zväzok edície Slovenská tvorba.

Vydanie I.

Prebal a polep spracoval Peter Zentko.

Zodpovedná redaktorka Eva Melichárková

Jazykové redaktorky Ivana Fábryová, Zlata Sršňová

Technický redaktor Peter Zentko

Sadzba AldoDesign, Bratislava

Vytlačil FINIDR, s.r.o., Český Těšín.

www.slovtatran.sk

:: knihy pre hodnotnejší život

Publikáciu z verejných zdrojov podporil Fond na podporu umenia.

All rights reserved.

Copyright © Zuzka Šulajová 2022

Slovak edition © Vydavateľstvo TATRAN 2022

ISBN 978-80-222-1308-0

Vytvorenie elektronickej verzie Dibuk, s. r. o., 2022

Túto knihu venujem svojmu psíkovi Maxovi, ktorý sa nedožil

jej dokončenia. Vďačím mu za nádherných 15,5 roka,

dal mi viac ako ktokoľvek iný, mnoho ma naučil.

Mám ťa rada, parťáčik. Navždy.

Anno 40. regni Chlotariae homo nomen Samo natione Francos de pago Senonago plures secum negutiantes adcivit, exercendum negucium in Sclavos coinomento Winedos perrexit…

… Winidi cernentes utilitatem Samones, eum super se eligunt regem, ubi 30 et 5 annos regnavit feliciter. Plures prilia contra Chunis suo regimini Winidi iniaerunt; suo consilio et utilitate Winidi semper Chunus superant. Samo 12 uxores ex genere Winodorum habebat, de quibus 22 filius et quindecem filias habuit.

V štyridsiatom roku panovania Chlotara zhromaždil muž menom Samo, Frank z kraja Senonago, väčší počet kupcov a vybral sa za obchodom do zeme Slovanov zvaných Venédi…

… Keď Venédi videli Samove schopnosti, zvolili si ho za kráľa a on im šťastne kraľoval 35 rokov. Za jeho vlády Venédi zažili veľa bojov s Avarmi a vďaka jeho rozvahe a schopnostiam ich vždy porazili. Samo mal 12 manželiek z rodu Venédov a mal od nich 22 synov a 15 dcér.

No ktovie, ako to bolo v skutočnosti.

Abecedný zoznam postáv

Skutočné postavy sú označené hviezdičkou

Adalgisel * franský vojvoda a austrázijský majordóm

Agasta stará liečiteľka z Devínskej brány, matka Kazi, Zorany a Runy, manželka avarského kagana

Akyl Azatov a Zoranin najstarší syn

Alboin * longobardský kráľ, Albsuindin otec

Albsuinda * dcéra longobardského kráľa Alboina a franskej princeznej Chlodsindy

Alciok * kagan Kutrigurov, meno z Alci-oq, čo znamená šesť šípov. Neskôr si zmenil meno na Alzeco, lebo sa skrýval pred Frankmi i Avarmi.

Alexandra dcéra rímskeho taxiarchu Alexandra a Albsuindy

Alexandros * taxiarch byzantského vojska, patril pod generála Priska, Albsuindin manžel

Alexandros/Alexej syn rímskeho taxiarchu Alexandra a Albsuindy

Amina Azatova a Zoranina najmladšia dcéra

Anchor Avar žijúci roľníckym spôsobom života na hradisku Piesky

Ardagast * knieža a veliteľ Slovanov na dolnej Tise

Arnulf z Mettis * biskup z Mét, Franská ríša, majordóm franského kráľa Chlotara II. a vychovávateľ jeho syna Dagoberta I. Postavil sa proti kráľovnej Brunhilde, preto sa tešil Chlotarovej dôvere.

Aruuke avarská žena a bojovníčka z Panónie, Albsuindina priateľka

Athanasius * konštantínopolský patricius a vyslanec, istý čas žil po boku kagana Bajana

Azat avarský jugur, sídli na hradisku Piesky, Devínska brána

Bajan * kagan Avarov, vládca, kráľ

Bakyt Azatov a Zoranin prostredný syn

Barselt Avar žijúci na hradisku Lom, Warotov brat

Bartolomej kresťanský kňaz, ktorý putoval so Samovou kupeckou karavánou

Baybars Azatov a Zoranin najmladší syn

Beda hrnčiarova dcéra, Zdeslavova sestra, manželka Avara Jarkina

Berthoald * radca kráľovnej Brunhildy, majordómus Burgundska, Austrázia, Franská ríša

Bladast * akvitánsky vojvoda, Franská ríša, stúpenec Gundovalda

Bojan hluchonemý Radanov mladší brat

Boleslav veliteľ stráže hradiska Lom

Bolko malý syn Hojmíry a veliteľa stráže hradiska Lom

Boso, Guntram * austrázijský magnát, vojvodca

Branko slovanský tarchán v avarskom vojsku z Panónie, otec Radana

Bratislav veliteľ hradiska Čepeľ (dnešná časť Csepel v Budapešti)

Brunhilda * kráľovná Austrázie, manželka Sigiberta I., Franská ríša; dcéra Athanagilda, vizigótskeho kráľa

Budimíra dcéra vladyku Domoslava

Colette Samova matka, vdova po kupcovi, žije v Sens, Franská ríša

Čarad žrec na hradiskách Lom a Piesky

Čestirada dcéra stavbymajstra Čestmíra, tkáčka a šperkárka, Kazina priateľka

Čestmír stavbymajster troch hradísk Lom, Piesky, Devín v Devínskej bráne, otec Čestirady

Dagobert I. * kráľ Austrázie, východnej zeme, neskôr kráľ Franskej ríše, syn Chlotara II.

Danyar vladyka hradiska Gradec, Korutánsko

Daurentius * vládca Slovanov na dolnom Dunaji, rieka Zala, Balaton. Vládol okolo oku 578.

Dervan * veliteľ vojsk kráľa Chlotara II. (fikcia), lužické knieža (fakt)

Desiderius * neustrijský hlavný generál, Franská ríša, stúpenec Gundovalda

Dobrodej kamenár z hradiska Lom, Runin manžel

Domoslav vladyka hradísk Lom, Piesky a Devín

Donislava, Dona manželka slovanského tarchána Branka z Panónie, matka Radana a Bojana

Eligius * zlatník, zhotoviteľ Dagobertovho trónu, mincmajster, radca a napokon minister financií merovejovských kráľov, i biskup z Noyonu. Stal sa patrónom zlatníkov, kováčov, numizmatikov, sviatok slávi 1. 12., v niektorých krajinách, dokonca i v Čechách, sa od stredoveku dňa 25. 7. oslavovalo prenesenie jeho ostatkov.

Erwald tkáč v Sens, otec Odette, Franská ríša

Fredegunda * slúžka, milenka, neskôr manželka neustrijského kráľa Chilpericha I., teda kráľovná Neustrie, Franská ríša. Pôvodne slúžila manželkám svojho muža. Matka neskoršieho kráľa Chlotara II., Dagobertovho otca.

Gaberial Albsuindin syn

Geila Bavorská * bavorská kráľovná, vdova po kráľovi Garibaldovi II. Bavorskom, dcéra friulského vojvodu Gisulfa II. a Romildy, ktorú znásilnil a zabil starší syn neznámeho mena kagana Bajana (v tomto románe sa volá Kubrat) a vzápätí vyvraždil celé Friulsko

Genobald * Gundovaldov starší syn (meno je fikcia)

Gentzon * byzantský generál pechoty

Grimobald * Gundovaldov mladší syn (meno je fikcia)

Guduin * taxiarch z byzantského vojska, zástupca generála Petra

Gundoin z Meuse * dvoran Dagoberta I., vojvoda Burgundska a Alsaska

Gundovald * pravdepodobný ľavoboček franského kráľa Chlotara I.

Guntram * kráľ Burgundska, syn Chlotara I., nevlastný brat Gundovalda, vlastný brat Chilpericha I. a Sigiberta I., Franská ríša

Harmaton * vyslanec cisára Maurikia

Helmichis * osobný strážca longobardského kráľa Alboina, spatharius, milenec Rosamund, neskôr kráľ Longobardov

Herakleios * byzantský cisár, vládol v rokoch 610 – 641

Hojmíra žena veliteľa stráže hradiska Lom, tkáčka

Hunimund * gepidský kráľ

Chlodsinda * dcéra franského kráľa Chlotara I. a kráľovná Longobardskej ríše

Chlotar I. * kráľ Franskej ríše, syn zakladateľa Franskej ríše, Chlodovika I. Prijal kresťanstvo – najprv ariánske, potom kvôli veriacej manželke prestúpil na katolícku vieru.

Chlotar II. * kráľ Neustrie, neskôr celej Franskej ríše, syn Chilpericha I. a kráľovnej Fredegundy, otec Dagoberta I.

Christian * Gepid, ktorý zradil Slovanov

Chun Avar z hradísk Lom a Piesky, Azatov posluhovač

Ján IV. Nésteutes, Pôstnik * konštantínopolský ekumenický patriarcha, veľký obľúbenec cisárov Tiberia aj Maurikia, mimoriadne asketický a chudobný

Jarkin Avar, Azatova pravá ruka, sídli na hradisku Lom, Devínska brána, manžel slovanskej hrnčiarky Bedy, Zdeslavovej sestry

Kardam * mladší syn kagana Bajana; meno je vymyslené, lebo sa nezachovalo, činy odhliadnuc od Kazi sú skutočné

Kazi avarská princezná, dcéra kagana Kubrata a liečiteľky Agasty

Koch * existujúca postava uvedená v Prameňoch k dejinám II., zmieňuje sa o ňom Theofylaktos Simokattes v svojom diele Oikumeniké historia z 7. storočia. Autor ho v práci označuje jednoducho „barbar“, pridelila som mu teda pozíciu zveda.

Komentiolus * rímsky veliteľ, patril pod generála Priska

Kosmos * konštantínopolský kvestor, vyslanec

Krum avarský tarchán a neskôr tudun, Ogurov otec

Kubrat * starší syn kagana Bajana; meno je vymyslené, lebo sa nezachovalo, činy odhliadnuc od Kazi sú skutočné

Magneric * biskup z Trieru, prichýlil Guntrama Bosa, aféra uzurpátora franského trónu Gundovalda

Malykeios, Malyshev syn antského kráľa Musoka

Maurikios * byzantský cisár, vládol v rokoch 582 – 602

Mirak dcéra kutrigurského kagana Alcioka

Mummolus * generál pod velením burgundského kráľa Guntrama, neskôr sa osamostatnil a žil v Avignone, Franská ríša

Musokios, Musok * antský kráľ, vládol okolo roku 592 zhruba v oblasti dnešného Kyjevska

Naila Albsuindina otrokyňa a dôverníčka v Konštantínopole

Odetta dcéra tkáča v Sens, Franská ríša

Ogur avarský kapkan v hradiskách Lom, Piesky, Devín, Devínska brána

Otto franský kupec, Samov priateľ

Peiragast * slovanský veliteľ, muž blízky Ardagastovi – okrem uvedeného sa nevie o ňom nič, v mojom románe je Prisnigin syn

Pipin z Landenu * majordóm Austrázie, Franská ríša. S biskupom Arnulfom z Mét sa postavil proti kráľovnej Brunhilde a pomohol k vzostupu kráľa Chlotara II.

Poľan žrec z hradiska Jazero, i Lom a Piesky, Čaradov syn

Predslav syn vladyku hradísk Lom, Piesky a Devín

Priskos * byzantský generál, magister militum

Prisniga rázna vdova po padlom veliteľovi z Báčky, matka Peiragasta, všematka pre každého, kto ju potrebuje, Ardagastova poddaná, vychovávala aj Zelesnu

Protadius * radca a milenec kráľovnej Brunhildy, majordómus Burgundska, Austrázia, Franská ríša

Radan slovanský tarchán v avarskom vojsku z Panónie

Rosamund * gepidská princezná, dcéra Hunimunda a kráľovná Longobardov, manželka Alboina

Runa Agastina prostredná dcéra, Kazina sestra, Dobrodejova manželka

Salbianos * zástupca rímskeho generála Priska

Samo * franský kupec z kraja Senonago, kráľ Slovanov

Samur * avarský veliteľ

Sherali avarský tarchán z Panónie, Aruukin manžel

Sichilde * tretia manželka kráľa Chlotara II.

Sigvald vyslanec franského kráľa Dagoberta I.

Sycharius * vyslanec kráľa Dagoberta I.

Tassilo I. * bavorský kráľ

Tatimer * veliteľ rímskych vojsk spadajúci pod generála Priska

Tauridios konštantínopolský eunuch a Albsuindin priateľ

Theudebert II. * kráľ Austrázie, starší syn Childeberta II., austrázijského kráľa; vnuk kráľovnej Brunhildy, Franská ríša

Theuderic II. * kráľ Burgundska, mladší syn Childeberta II., austrázijského kráľa; vnuk kráľovnej Brunhildy, Franská ríša

Tiberios * byzantský cisár, vládol v rokoch 574 – 582

Unur avarský tudun pre západný kaganát

Valuk * profranské korutánske knieža, umiestnila som ho na Wogastiburg, nevie sa, kde presne Valuk sídlil

Vejana Ilýrka, kočovná skupina komediantov

Vitoslav syn kováča Žitislava na hradisku Lom

Wado * majordómus Rigundis, dcéry Chilpericha I. a Fredegundy, stúpenec Gundovalda

Warnachar * regent za burgundského kráľa Theuderica II., neskôr burgundský majordóm, nakrátko bol aj austrázijským majordómom. Tútor bavorského veliteľa Dervana (fikcia).

Warot Avar žijúci na hradisku Lom, Barseltov brat a manžel slovanskej výšivkárky Drahomíry

Willahelm veliteľ Genobaldových žoldnierov

Zdeslav mladý syn hrnčiara, hradisko Lom

Zdislava dcéra kováča Žitislava, Vitoslavova sestra, Kazina priateľka

Zelesna liečiteľka z Báčky, manželka Christiana, Ardagastova milá

Zorana Agastina najstaršia dcéra, Kazina sestra, manželka jugura Azata, liečiteľka

Žitislav kováč na hradisku Lom z Panónie

Členenie Franskej ríše v období rokov 481 – 814

Balkán pod nadvládou Byzancie, 6. storočie

Predhovor

Drahí moji čitatelia,

držíte v rukách román, aký tu ešte pravdepodobne nebol. Je o našich dejinách z dávnovekých čias, takých dávnych, až sú nám úplne neznáme. Objavila som nádherné heroické slovanské príbehy predchádzajúce dobe Samovho kráľovstva, zabudnuté príbehy chamtivosti a zrady z Franskej ríše (súčasné Francúzsko a Nemecko) a v neposlednom rade ma veľmi zaujímalo, ako sa mohol stať naším kráľom práve franský kupec Samo. A tak som sa pustila do rozsiahleho pátrania a štúdia, fantázia pracovala na plné obrátky a napokon som všetky tri príbehy spojila do jedného celku. Kniha sa teda začína tromi príbehmi, ktoré sa postupne zlejú v jeden.

Rada by som vás na tomto mieste upozornila, že tieto časy sú vskutku iné – nielen prostým životom, mytológiou a drsnými zákonmi prežitia, ale aj reáliami. Pre mňa je to magické obdobie. No pre toho, kto do týchto vôd ešte nevstúpil, môže byť mätúce.

Pri čítaní vám preto s orientáciou v deji a v početných postavách s nezvyčajnými dobovými menami (no uznajte, nemohla som napríklad zo skutočnej Albsuindy urobiť Alžbetku) pomôže zoznam postáv na začiatku a slovník vzadu, nehovoriac o mapách na predsádzkach a ďalších dvoch mapách na konci knihy.

Svet bol iný, takmer na všetko sa používali iné výrazy a žili vtedy národy, aké dnes už neexistujú. Patria sem určite dobre známi Avari
a s nimi spojená nomádska kultúra. O Avaroch sa toho veľa nevie, s istotou vieme vypustiť len mýtus, že boli krvilačnými obrami. Tiež sa nedávno na jednej z kostí z avarského hrobu našiel náčrt tzv. Stromu života, ktorý bol súčasťou tengrizmu, a preto som im prisúdila túto krásnu vieru, hoci nemáme istotu, čo vyznávali. Rozdelenie ich spoločnosti je reálne, hoci nie je doložené, že sa všetky tituly vyskytovali už v tomto období, skôr až za Karola Veľkého v 8. storočí. Používam ich však: názov pre ich kráľa je kagan, manželka je katun, tudun je ...

Koniec ukážky